CELEX: 32005R1824
Language: sl
Date: 2005-11-09 00:00:00
Title: Uredba Komisije (ES) št. 1824/2005 z dne 9. novembra 2005 o spremembi Uredbe Sveta (ES) št. 1183/2005 o uvedbi določenih posebnih omejevalnih ukrepov za osebe, ki kršijo embargo na orožje glede Demokratične republike Kongo

10.11.2005   
            
            
               SL
            
            
               Uradni list Evropske unije
            
            
               L 294/3
            
         
      UREDBA KOMISIJE (ES) št. 1824/2005
   z dne 9. novembra 2005
   o spremembi Uredbe Sveta (ES) št. 1183/2005 o uvedbi določenih posebnih omejevalnih ukrepov za osebe, ki kršijo embargo na orožje glede Demokratične republike Kongo
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1183/2005 o uvedbi določenih posebnih omejevalnih ukrepov za osebe, ki kršijo embargo na orožje glede Demokratične republike Kongo (1), in zlasti člena 9(1) Uredbe,
   ob upoštevanju naslednjega:
   
               (1)
            
            
               Priloga I k Uredbi (ES) št. 1183/2005 navaja fizične in pravne osebe, subjekte in organe, na katere se nanaša zamrznitev sredstev in gospodarskih virov iz navedene uredbe.
            
         
               (2)
            
            
               Odbor za sankcije Varnostnega sveta Združenih narodov je 1. novembra 2005 potrdil prvo različico seznama fizičnih in pravnih oseb, subjektov in organov, za katere naj velja zamrznitev finančnih sredstev in gospodarskih virov. Prilogo I je zato treba ustrezno spremeniti.
            
         
               (3)
            
            
               Da bi se zagotovila učinkovitost ukrepov, predvidenih s to uredbo, mora ta uredba začeti veljati takoj –
            
         SPREJELA NASLEDNJO UREDBO:
   Člen 1
   Priloga I k Uredbi (ES) št. 1183/2005 se nadomesti s Prilogo k tej uredbi.
   Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 9. novembra 2005
      
         
            Za Komisijo
         
         Eneko LANDÁBURU
         
         
            Generalni direktor za zunanje odnose
         
      
   
   
      (1)  UL L 193, 23.7.2005, str. 1.
   
      PRILOGA
      
         
            „PRILOGA I
            Seznam fizičnih in pravnih oseb, subjektov ali organov iz člena 2
            
                        1.
                     
                     
                        Frank Kakolele Bwambale (alias (a) Frank Kakorere, (b) Frank Kakorere Bwambale). Druge informacije: nekdanji vodja RCD-ML.
                     
                  
                        2.
                     
                     
                        Jérôme Kakwavu Bukande (alias (a) Jérôme Kakwavu, (b) poveljnik Jérôme). Državljanstvo: kongovsko. Druge informacije: nekdanji predsednik UCD/FAPC. Decembra 2004 dobil čin generala v FARDC.
                     
                  
                        3.
                     
                     
                        Germain Katanga. Državljanstvo: kongovsko. Druge informacije: od marca 2005 v hišnem priporu v Kinshasi. Vodja FRPI. Decembra 2004 imenovan za generala v FARDC.
                     
                  
                        4.
                     
                     
                        Thomas Lubanga. Kraj rojstva: Ituri, Demokratična republika Kongo. Državljanstvo: kongovsko. Druge informacije: predsednik UPC/L. Od marca 2005 v hišnem priporu v Kinshasi.
                     
                  
                        5.
                     
                     
                        Khawa Panga Mandro (alias (a) Kawa Panga, (b) Kawa Panga Mandro, (c) Kawa Mandro, (d) Yves Andoul Karim, (e) poveljnik Kahwa, (f) Kawa). Datum rojstva: 20.8.1973. Kraj rojstva: Bunia, Demokratična republika Kongo. Državljanstvo: kongovsko. Druge informacije: nekdanji predsednik PUSIC. Od aprila 2005 v zaporu v Bunii.
                     
                  
                        6.
                     
                     
                        Douglas Mpano. Državljanstvo: kongovsko. Druge informacije: bivališče v Gomi. Direktor Compagnie Aérienne des Grands Lacs in Great Lakes Business Company.
                     
                  
                        7.
                     
                     
                        Sylvestre Mudacumura (alias (a) Radja, (b) Mupenzi Bernard, (c) generalmajor Mupenzi). Državljanstvo: ruandsko. Druge informacije: poveljnik FDLR.
                     
                  
                        8.
                     
                     
                        Dr. Ignace Murwanashy-Aka (alias Ignace). Državljanstvo: ruandsko. Druge informacije: predsednik FDLR. Rezident Nemčije.
                     
                  
                        9.
                     
                     
                        Jules Mutebutsi (alias (a) Jules Mutebusi, (b) Jules Mutebuzi, (c) polkovnik Mutebutsi). Kraj rojstva: Južni Kivu, Demokratična republika Kongo. Državljanstvo: kongovsko. Druge informacije: nekdanji namestnik vojaškega regionalnega poveljnika FARDC na 10. vojaškem območju (razrešen aprila 2004). Trenutno priprt v Ruandi.
                     
                  
                        10.
                     
                     
                        Matthieu Ngudjolo (alias Cui Ngudjolo). Druge informacije: ‚polkovnik‘ ali ‚general‘. Načelnik štaba FNI in nekdanji načelnik štaba FRPI. MONUC ga je aretiral v Bunii oktobra 2003.
                     
                  
                        11.
                     
                     
                        Floribert Ngabu Njabu (alias (a) Floribert Njabu, (b) Floribert Ndjabu, (c) Floribert Ngabu, (d) Ndjabu). Druge informacije: predsednik FNI. Aretiran in od marca 2005 v hišnem priporu v Kinshasi.
                     
                  
                        12.
                     
                     
                        Laurent Nkunda (alias (a) Laurent Nkunda Bwatare, (b) Laurent Nkundabatware, (c) Laurent Nkunda Mahoro Batware, (d) general Nkunda). Datum rojstva: 6.2.1967. Kraj rojstva: Južni Kivu/Rutshuru, Demokratična republika Kongo. Državljanstvo: kongovsko. Druge informacije: nekdanji general RCD-G. Trenutno brez bivališča. Opažen v Ruandi in Gomi.
                     
                  
                        13.
                     
                     
                        James Nyakuni. Državljanstvo: ugandsko. Druge informacije: trgovinski partner poveljnika Jeromeja (Jérôme Kakwavu Bukande).
                     
                  
                        14.
                     
                     
                        Dieudonné Ozia Mazio (alias (a) Ozia Mazio, (b) Omari, (c) g. Omari). Datum rojstva: 6.6.1949. Kraj rojstva: Ariwara, Demokratična republika Kongo. Državljanstvo: kongovsko. Druge informacije: predsednik FEC na ozemlju Aru. Finančni načrti s poveljnikom Jeromejem (Jérôme Kakwavu Bukande) in FAPC.
                     
                  
                        15.
                     
                     
                        Bosco Taganda (alias (a) Bosco Ntaganda, (b) Bosco Ntagenda, (c) terminator, (d) major). Državljanstvo: kongovsko. Druge informacije: vojaški poveljnik UPC/L.
                     
                  
                        16.
                     
                     
                        Tous Pour la Paix et le Developpment (alias TPD). Naslov: Goma, Severni Kivu, Demokratična republika Kongo. Druge informacije: nevladna organizacija, ki je nudila podporo RCD-G.“